Miklós Erdélyi
Store norske leksikon,Kunst og estetikk,Musikk,Klassisk musikk,Internasjonale dirigenter
Miklós Erdélyi var en ungarsk dirigent. Han huskes som en betydelig dirigent ved operaen i Budapest og som gjestedirigent i Europa og USA.
Utdannelse Erdélyi studerte i 1946–1950 direksjon med János Ferencsik og komposisjon med Rezsö Kókai ved Franz Liszt-akademiet i hjembyen. Han vakte oppmerksomhet da han som 19-åring dirigerte Budapest Kammerorkester. Karriere Erdélyi var dirigent for Budapest Harmonia i 1949–1952 og det ungarske radiokoret i 1950–1951. I 1947 ledet han sin første forestilling ved Budapestoperaen og ble fast engasjert i 1951. Her gjorde han seg blant annet bemerket som Mozart-dirigent.Han introduserte også verker som ikke var gitt i Ungarn tidligere og dirigerte nye operaer.Erdélyi virket som gjestedirigent, blant annet ved Bergen Filharmoniske Orkester (daværende Musikkselskapet Harmonien), Nederlands Radiosymfoniorkester og ved amerikanske orkestre.Erdélyi utmerket seg i musikk av Joseph Haydn, Wolfgang Amadeus Mozart og Franz Schubert, foruten komponister fra det 20. århundre som Bela Bartók, Sergej Prokofjev og Dmitrij Sjostakovitsj. Han gjorde flere plateinnspillinger. Les mer i Store norske leksikon dirigent kunstmusikk